اردبیلده بیرجه دؤولت اونیوئرسیتئتی فعالیت گؤستردیی اوچون بؤلگه اؤیرنجیلری پولسوز تحصیل آلماق حقوقوندان مهروم اولوبلار.
آخار. آز خبر وئریر کی، بو سؤزلری محقق اردبیلی اونیوئرسیتئتینین رئکتورو (ریس) قودرز صادقی ایونون ۲۲-ده مئشگینشهر (خیاو) آلی تلیم-تربییه شوراسینین کئچیردیی ایجلاسدا دانیشارکهن دئییب.
«اردبیل دؤولت اونیوئرسیتئتی و آلی تحصیل اوجاقلاری باخیمیندان اؤلکهنین ان مهروم ایالتلری سیراسیندادیر. اردبیل ایالتینده محقق اردبیلی اونیوئرسیتئتیندن باشقا آلی تحصیل نازیرلیینین تابئلیینده اولان هئچ بیر دؤولت اونیوئرسیتئتی فعالیت گؤسترمیر»، - دئیه او بیلدیریب.
دؤولت اونیوئرسیتئتلری باخیمیندان اردبیلی اؤلکهنین دیگر ایالتلری ایله موقاییسه ائدن صادقی تمثیل ائتدیی ایالتین آیری-سئچکیلییه معروض قالماسینیندان دا دانیشیب:
«ایرانین دیگر ایالتلرینده دوروم تمامیله فرقلیدیر. مثلاً، فارس ایالتینده ۱۱ دؤولت اونیوئرسیتئتی فعالیت گؤستریر، اصلینده بیر چوخ ایالت بئله ایمکانا مالیکدیر»، - دئیه او وورغولاییب.
azb_Arab azb_Arab azb_Arab azb_Arab azb_Arab